Ești licean și ești la curent cu ultimele tendințe din #digitalosferă? Înscrie-te la ediția din 2022 a Olimpiadelor Comunicării
În perioada 11-13 aprilie 2022, Departamentul de Științe ale Comunicării din cadrul Facultății de Litere a Universității din București organizează „Olimpiadele Comunicării”, ca parte a evenimentelor dedicate Zilelor Porţilor Deschise.

Tema din acest an a competiției este „Detoxifierea digitală/ Digital Detox”.

Înscrierea propunerilor, constând într-un material video sau pentru print, se face prin trimiterea acestuia la adresa de e-mail olimpiadelecomunicarii@litere.ro.

Termenul-limită pentru înscriere este miercuri, 30 martie 2022. Candidații pot participa atât individual, cât și în echipă, în echipe de cel mult patru membri. În candidatură, aplicanții vor specifica și numele profesorului coordonator, de „antrenor personal în idei creative”, care va fi de asemenea premiat. 

Lucrările vor fi premiate de un juriu format din brand manageri ai unor mărci renumite și profesori al Departamentului de Științe ale Comunicării din cadrul Facultății de Litere a UB. 

„Accesezi peste 10.6 ore de conținut online în fiecare zi? Parcurgi pe ecranul telefonului zilnic prin scroll conținut care echivalează cu înălțimea Statuii Libertății? Ai un „attention span” de 8 secunde”, cu 1 secundă mai puțin decât cel al peștișorului auriu și cu aproape o treime mai mic decât al generației precedente? Crezi, asemenea tuturor prietenilor tăi din GenZ, că nu mai există viață fără mobil? (…) Se iau câteva idei geniale, se storc, se taie, se curăță, se prelucrează grafic sau video, până când ajung la unul dintre următoare formate: spot video 30 de secunde, poster, meme. (…) Decanul Facultății de Litere, conf. univ. dr. Cristina Bogdan și directorul Departamentului de Științe ale Comunicării, conf. univ. dr. Alexandra Crăciun, îți urează... idei creative”, este mesajul organizatorilor pentru participanți. 

Mai multe detalii despre competiție sunt disponibile aici.
De asemenea, persoanele interesate de participare pot solicita informații suplimentare la adresa de e-mail olimpiadelecomunicarii@litere.ro.
